b'\n_START_ARTICLE_\nJos\xc3\xa9 Humberto Quintero Parra\n_START_SECTION_\n\xc5\xbdivotopis\n_START_PARAGRAPH_\nJos\xc3\xa9 Quintero Parra je ro\xc4\x91en u Mucuch\xc3\xadesu u obitelji Genara Quintera i Perpetue Parre. Kr\xc5\xa1ten je 31. listopada 1902. godine. Studirao je na sjemeni\xc5\xa1tu u M\xc3\xa9ridi i Papinskom sveu\xc4\x8dili\xc5\xa1tu Gregoriana u Rimu (gdje je dobio doktorate iz teologije i kanonskog prava). Zare\xc4\x91en je za sve\xc4\x87enika 22. kolovoza 1926. Quintero je tada bio \xc5\xbeupnik u M\xc3\xa9ridi do 1929. godine, kada je imenovan privatnim tajnikom nadbiskupa u istom gradu. Kao tajnik nadbiskupa Chacona slu\xc5\xbeio je do 1934. godine, bio je i tajnik nadbiskupske kurija i generalni vikar M\xc3\xa9ride od 1929. do 1953. godine._NEWLINE_7. rujna 1953. godine, Quintero je imenovan pomo\xc4\x87nim nadbiskupom M\xc3\xa9ride i naslovnim nadbiskupom Achride. Biskupsku posvetu je primio 6. prosinca 1953. Quintero je kasnije imenovan nadbiskupom Caracasa, 31. kolovoza 1960. godine._NEWLINE_Papa Ivan XXIII. ga je zaredio za kardinala sve\xc4\x87enika crkve Ss. Andrea e Gregorio al Monte Celio, na konzistoriju od 16. sije\xc4\x8dnja 1961. Tako je Quintero postao prvi venezuelanac \xc4\x8dlan kardinalskog zbora. Bio je kardinal bira\xc4\x8d na konklavi 1963. kada je za papu izabrani papa Pavao VI. Sudjelovao je na Drugom vatikanskom saboru od 1962. do 1965. godine. Uz kardinala Jos\xc3\xa9a Buena y Monreala, asistirao je kardinalu Paulu Zoungranu u davanju jedne od zavr\xc5\xa1nih poruka Vije\xc4\x87a, 8. prosinca 1965. godine._NEWLINE_Quintero je umro nakon duge bolesti u Caracasu, u dobi od 81 godine. Pokopan je u kapeli Gospe od Stupa u gradskoj katedrali u Caracasu. Predsjednik Venezuele Jaime Lusinchi je proglasio slu\xc5\xbebeno tri dana \xc5\xbealosti nakon kardinalove smrti._NEWLINE_Za svoje geslo je imao Ne da bude slu\xc5\xbeen, nego da slu\xc5\xbei (lat. Non ministrari sed ministrare).'